CELEX: 32011R0604
Language: hr
Date: 2011-06-20 00:00:00
Title: Provedbena Uredba Komisije (EU) br. 604/2011 od 20. lipnja 2011. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               302
            
         32011R0604
   
               L 163/12
            
            
               SLUŽBENI LIST EUROPSKE UNIJE
            
            
               20.06.2011.
            
         
      PROVEDBENA UREDBA KOMISIJE (EU) br. 604/2011
   od 20. lipnja 2011.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također odnose na svaku drugu nomenklaturu koja se u cijelosti ili djelomično temelji na njoj, ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. lipnja 2011.
      
         
            Za Komisiju, u ime Predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Spremnik u obliku cilindra, izrađen od čelika, približne dužine 30 cm i promjera otprilike 3 cm (tzv. napuhivač zračnog jastuka).
                           Naprava se sastoji od električnih kontaktnih igli, upaljača, komore s pirotehničkim generatorom, komore s mješavinom plinova, filtra i mlaznice za ispuštanje plina.
                           Mješavina plinova sastoji se od dušikovog oksida, argona i helija.
                           Kada električni signal iz motornog vozila aktivira upaljač, započne proces tijekom kojeg pirotehnički generator gori što dovodi do toga da se plinovi zagrijavaju i tako stvaraju visok tlak. Nakon toga plinovi se ispuhuju kroz mlaznicu i zračni jastuk se puni.
                           Naprava je oblikovana za ugradnju u sustav zaštite zračnim jastukom u motornom vozilu.
                        
                     
            
               8708 95 99
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 3. uz odjeljak XVII. i tekstom oznaka KN 8708, 8708 95 i 8708 95 99.
               Funkcija naprave je punjenje zračnog jastuka plinovima, a ne proizvodnja pirotehničkih učinaka u smislu poglavlja 36. Proizvod se stoga ne može razvrstati pod tarifni broj 3604.
               „Generatori generatorskog plina” jesu proizvodi koji stvaraju gorivni plin iz koksa, antracita ili drugih materijala koji sadrže ugljik. Proces proizvodnje plina koji nastaje iz brzih kemijskih reakcija (eksplozija) pirotehničkih materijala nije obuhvaćen tarifnim brojem 8405. Stoga se „napuhivač zračnog jastuka” ne može razvrstati pod tarifni broj 8405. (Vidjeti također Napomene s objašnjenjem Harmoniziranog sustava uz tarifni broj 8405 (A), (B)).
               Budući da je naprava dio sigurnosnog zračnog jastuka sa sustavom za napuhivanje (vidjeti također Napomene s objašnjenjem Harmoniziranog sustava uz tarifni broj 8708 (O)), razvrstava se u oznaku KN 8708 95 99.
            
         
               
                           2.
                        
                        
                           Spremnik u obliku cilindra, izrađen od čelika, približne dužine 21 cm i promjera otprilike 5 cm (tzv. napuhivač zračnog jastuka).
                           Naprava se sastoji od električnih kontaktnih igli, upaljača, komore s pirotehničkim generatorom, ekspanzijske komore, filtra i mlaznice za ispuštanje plina.
                           Kada električni signal iz motornog vozila aktivira upaljač, započne proces tijekom kojeg pirotehnički generator gori što dovodi do toga da se ekspanzijska komora napuni plinovima i stvara se visok tlak. Nakon toga plinovi se ispuhuju kroz mlaznicu i zračni jastuk se puni.
                           Naprava je oblikovana za ugradnju u sustav zaštite zračnim jastukom u motornom vozilu.
                        
                     
            
               8708 95 99
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 3. uz odjeljak XVII. i tekstom oznaka KN 8708, 8708 95 i 8708 95 99.
               Funkcija naprave je punjenje zračnog jastuka plinovima, a ne proizvodnja pirotehničkih učinaka u smislu poglavlja 36. Proizvod se stoga ne može razvrstati pod tarifni broj 3604.
               „Generatori generatorskog plina” jesu proizvodi koji stvaraju gorivni plin iz koksa, antracita ili drugih materijala koji sadrže ugljik. Proces proizvodnje plina koji nastaje iz brzih kemijskih reakcija (eksplozija) pirotehničkih materijala nije obuhvaćen tarifnim brojem 8405. Stoga se „napuhivač zračnog jastuka” ne može razvrstati pod tarifni broj 8405. (vidjeti također Napomene s objašnjenjem Harmoniziranog sustava uz tarifni broj 8405 (A), (B)).
               Budući da je naprava dio sigurnosnog zračnog jastuka sa sustavom za napuhivanje (vidjeti također Napomene s objašnjenjem Harmoniziranog sustava uz tarifni broj 8708 (O)), razvrstava se u oznaku KN 8708 95 99.